**Byw mewn perygl yn y newyddion**

**Cynlluniau gwers/Nodiadau athrawon Cyfnod Allweddol 3**

**Trosolwg o’r adnodd**

Dyluniwyd Daearyddiaeth yn y Newyddion i fod yn ffynhonnell ddiddorol a chyfredol o wybodaeth ac adnoddau ar-lein i athrawon. Bydd yn helpu i gefnogi gofynion y Cwricwlwm Cenedlaethol ar gyfer cynnwys materion byd-eang a Chymreig cyfredol mewn modd hyblyg mewn gwersi daearyddiaeth, yn ogystal â chynlluniau dysgu mwy ffurfiol, a/neu gellir ei ddefnyddio i ysgogi gwaith pellach o fewn cynlluniau gwaith. Bydd pob rhifyn yn cynnwys un brif thema a dwy erthygl berthnasol sy’n ffurfio canolbwynt ar gyfer gweithgareddau gwers. Ar ben hynny, gellir defnyddio sgrin digwyddiadau byd-eang cyfredol yn rheolaidd fel hafan, neu fel ysgogiad i ddechrau gwers. Gall y dolenni ‘Oeddech chi’n gwybod?’ fod yn sail i drafodaethau daearyddol ehangach, er enghraifft ar gyfer gweithgareddau ar ddiwedd y wers.

Mae geiriau allweddol, gyda’u diffiniadau, wedi’u lliwddangos o fewn yr adnodd.

Bydd pob rhifyn yn cael ei archifo i ganiatáu i chi fynd at yr adnoddau a’u hailddefnyddio yn y dyfodol. Mae modd eu lawrlwytho’n llawn i alluogi i chi eu storio a’u defnyddio yn yr ystafell ddosbarth heb gysylltu â’r rhyngrwyd.

**Prif Thema**

Dyma’r prif gysylltiadau â’r Cwricwlwm Cenedlaethol:-

**Ystod:**

* ‘Byw yng Nghymru’: eu hardal leol\* a gwaith ymchwili o leiaf un agwedd a daearyddiaeth Cymru’
* ‘Disgrifiwch achosion a chanlyniadau sut mae lleoedd ac amgylcheddau yn newid *e.e. fesul tymor, o’r gorffennol i’r presennol, yr angen am gynaliadwyedd.’*

**Sgiliau:**

* *‘eglurwch achos ac effaith y prosesau ffisegol a dynol a sut mae’r prosesau hynny’n rhyngberthyn, e.e. achosion a chanlyniadau gweithgaredd tectonig, effaith mudo yn Ewrop’*
* ‘egluro sut a pham mae lleoedd ac amgylcheddau yn newid, canfod tueddiadau a goblygiadau’r dyfodol, *e.e. cynnydd mewn poblogrwydd, newid hinsawdd, globaleiddio’.*

**Cynnal:**

* O leiaf un ymchwiliad grŵp ac un ymchwiliad annibynnol i mewn i gwestiwn neu fater penodol
* Ymchwiliadau i ‘ddaearyddiaeth yn y newyddion, digwyddiadau cyfredol a materion lleol a byd-eang’.
* **‘Gofyn ac ateb y cwestiwn’ –** beth yw’r materion daearyddol i bobl sy’n byw yn y lleoliad hwn? Sut a pham y mae safbwyntiau pobl ar wahanol faterion yn wahanol i’r hyn yr ydw i’n ei gredu?’

Bydd y gweithgareddau’n rhoi cyfleoedd i ddysgwyr:

* Ddefnyddio TGCh i ymgyfarwyddo â digwyddiadau a gwybodaeth ddaearyddol gyfredol a pherthnasol
* Datblygu gwybodaeth a barn wybodus ar amryw o faterion a phroblemau daearyddol cyfredol a’r atebion sy’n cael eu hawgrymu i’w datrys
* Datblygu sgiliau ymchwilio yn ymwneud â materion cyfredol
* Gweithio’n annibynnol ac ar y cyd

**Awgrymiadau Gweithgareddau Dysgu**

|  |  |
| --- | --- |
| **Nod:** Deall y rhesymau pam fod pobl yn byw mewn amgylcheddau peryglus | |
| **Amcanion:** Dyluniwyd yr adnoddau a’r gweithgareddau er mwyn rhoi’r cyfle i fyfyrwyr archwilio dau amgylchedd peryglus o bosib, tirwedd calchfaen a llosgfynyddoedd, sydd wedi bod yn y newyddion yn ddiweddar. Fe’u hanogir i wneud ymchwil i’r amgylcheddau hyn ac i ystyried pam y byddai pobl a chymunedau yn dewis byw mewn perygl. | |
| **Adnoddau fydd eu hangen:**   * **Yr adnodd ar-lein** * **Mynediad i System Wybodaeth Ddaearyddol fel Google Maps gyda ‘StreetView’.** | |
| **Adnodd** | **Awgrym amser:** |
| **Perygl – Calchfaen!**  Dylid defnyddio’r gweithgaredd mynediad *cyn* i’r disgyblion ddarllen yr adnodd. Dylai disgyblion ysgrifennu geiriau neu ymadroddion sy’n mynegi eu dealltwriaeth a gwybodaeth am galchfaen a thirwedd calchfaen ar nodyn gludiog. Gellir cyfeirio at y nodiadau drwy gydol y wers.  Ar ôl darllen yr erthygl, dylai myfyrwyr weithio mewn parau i wneud ymchwil am nodwedd benodol o dirwedd calchfaen gan baratoi adroddiad dwy dudalen o hyd gydag un neu ddau lun ac o leiaf un diagram neu lun gwreiddiol. | Mae’r gweithgareddau hyn wedi’u dylunio i gymryd gwers awr o hyd i’w cwblhau gyda’r posibilrwydd o osod gwaith cartref i gwblhau’r dasg. Fel arall, gellir ei chwblhau yn y dosbarth yn ystod y wers nesaf. |
| **Perygl – Llosgfynydd!**  Gan weithio mewn grwpiau bychain, dylai’r myfyrwyr baratoi cyflwyniad PowerPoint byr am echdoriad llosgfynydd diweddaraf (20fed-21ain Ganrif). Dylen nhw gynnwys gwybodaeth am le a phryd y digwyddodd, pa fath o losgfynydd oedd e a pha effaith gafodd yr echdoriad.  Dylen nhw gymryd sylw o’r effaith ar gymunedau lleol. | Dyluniwyd y gweithgaredd hwn i gymryd awr i baratoi’r cyflwyniadau ?(gellir eu cwblhau fel gwaith cartref). Efallai y bydd angen sesiwn ychwanegol er mwyn i’r grwpiau gyflwyno eu darganfyddiadau i’r dosbarth a’r athro. |
| **Byw mewn perygl**  Dylai disgyblion ddefnyddio system wybodaeth ddaearyddol i ymweld ag un o’r lleoliadau a enwir yn unrhyw un o’r tair erthygl yn y rhifyn hwn. Dylen nhw ddysgu am yr ardal gyfagos, yn cynnwys y diwydiannau a’r gweithgareddau yn yr arall leol (amaeth, mwyngloddio, twristiaeth, hamdden ac ati) a pharatoi erthygl bapur newydd fer am yr ardal.  Gallent ysgrifennu a, ddigwyddiad penodol fel echdoriad, tirlithriad neu ogof a gwympodd, neu am newidiadau mwy cyffredinol i’r amgylchedd (e.e. erydiad a difrod amgylcheddol a’r cymunedau sy’n byw yno. | Dyluniwyd y gweithgaredd hwn i gymryd gwers un awr o hyd i’w gwblhau neu i’w wneud fel gwaith cartref. |
| **Nodiadau:** | |